Държавен вестник, бр. 31, 2014 г., стр. 15

БРОЙ  31	
Д Ъ Р Ж А В Е Н  В Е С Т Н И К 	
СТР.  15  
232 – Анализ и оценка
Вътрешните одитори трябва да основават 
изводите и резултатите от ангажимента на 
извършени подходящи анализи и оценки.
233 – Документиране на информацията
Вътрешните одитори трябва да докумен­
тират съответната информация, подкрепяща 
изводите и резултатите от ангажимента.
233.У1 – Ръководителят на вътрешния 
одит трябва да упражнява контрол върху 
достъпа до документацията по ангажи­
мента. Ръководителят на вътрешния 
одит трябва да получи одобрението на 
ръководителя на организацията, преди 
да разкрие такава документация пред 
външни лица.
233.У2 – Ръководителят на вътрешния 
одит трябва да разработи изисквания 
за съхраняване на документацията по 
ангажиментите, независимо от формата, 
под която всеки от документите се съх­
ранява. Тези изисквания трябва да са в 
съответствие с вътрешните правила на 
организацията, както и с всички прило­
жими нормативни или други изисквания.
233.К1 – Ръководителят на вътрешния 
одит трябва да разработи изисквания и 
политики за запазването и съхраняването 
на документацията по ангажиментите, 
както и да определи реда за предоставя­
нето є на вътрешни и външни лица. Тези 
политики трябва да са в съответствие с 
вътрешните правила на организацията, 
както и с всички свързани нормативни 
или други изисквания.
234 – Надзор върху работата по ангажи­
мента
Ръководителят на вътрешния одит осъ­
ществява надзор по подходящ начин върху 
изпълнението на ангажиментите с цел да се 
осигури постигане на целите, качество на 
работата и развитие на персонала.
Тълкувание: 
Степента на необходимия надзор ще зависи 
от професионализма и опита на вътрешните 
одитори и от сложността на ангажимента. 
Ръководителят на вътрешния одит носи ця­
лостната отговорност за извършването на 
надзор над ангажимента. Ръководителят на 
вътрешния одит може да възложи на друг въ­
трешен одитор с подходящ опит извършването 
на надзора. Извършеният надзор следва да се 
документира и съхранява по подходящ начин.
240 – Представяне на резултатите
Вътрешните одитори трябва да представят 
резултатите от изпълнението на ангажимен­
тите.
241 – Критерии за представяне на резул­
татите
При представянето на резултатите трябва да 
се посочат целите и обхватът на ангажимента, 
както и приложимите изводи, препоръки и 
планове за действие.
241.У1 – Окончателният доклад за ре­
зултатите от ангажимента трябва да съ­
държа мнение и/или заключение (извод) 
на вътрешните одитори, когато това е 
уместно. Очакванията на ръководителя 
на организацията, на одитния комитет, 
ако има сформиран такъв, и на други 
заинтересовани страни трябва да се имат 
предвид, когато се предоставят мнения 
или заключения (изводи). Те задължител­
но се подкрепят с достатъчна, надеждна, 
уместна и полезна информация.
Тълкувание: 
Мненията на ниво одитен ангажимент 
могат да бъдат изразени под формата на оцен­
ки, изводи и други описания на резултатите. 
Съответният ангажимент може да бъде по 
отношение на формите за контрол, свързани 
с даден процес, риск или структурно звено. 
Формулирането на такива мнения изисква 
преценка на резултатите от ангажимента и 
на тяхната значимост.
241.У2 – Вътрешните одитори се насърча­
ват да отбелязват доброто представяне на 
организацията при изготвяне на доклада 
за резултатите от ангажимента.
241.У3 – При предоставянето на резул­
татите от ангажимента на лица извън 
организацията трябва да се посочат и 
ограниченията за разпространяването и 
използването им.
241.К1 – Отчитането на напредъка и на 
резултатите от консултантските ангажи­
менти може да бъде различно по форма 
и съдържание в зависимост от естеството 
на ангажимента и от потребностите на 
ръководството.
242 – Качество на докладите
Докладите трябва да бъдат прецизни, обек­
тивни, ясни, стегнати, конструктивни, пълни 
и навременни. 
Тълкувание: 
Докладите са прецизни, когато не съдържат 
грешки и изкривена информация и отразяват 
вярно съществените факти и обстоятелства. 
Докладите са обективни, когато са честни, 
безпристрастни и непредубедени и са резул­
тат от справедлива и балансирана оценка на 
всички релевантни факти и обстоятелства. 
Докладите са ясни, когато са лесно раз­
бираеми и логични, не съдържат излишни 
технически термини и предоставят цялата 
значима и релевантна информация. 
Докладите са стегнати, когато са конкретни 
и не съдържат ненужни обяснения, излишни 
подробности, повторения и многословие. 
Докладите са конструктивни, когато подпо­
магат ръководството и водят до подобряване 
на дейността, в случай че това е необходимо.